फोटो कैप्शन : कलेक्ट्रेट में योजना बनाओ अभियान पर आयोजित कार्यशाला में बोलते ग्रामीण विकास सचिव एनएन सिन्हा।
रांची। ग्रामीण विकास सचिव एनएन सिन्हा ने कहा है कि सरकार प्रत्येक पंचायतों को 80-80 लाख रुपए देगी। उक्त राशि से पंचायतों का विकास किया जाएगा और इसकी योजना भी पंचायत प्रतिनिधि खुद बनाएंगे। इसमें सरकार की भागीदारी नहीं होगी। सिन्हा सोमवार को कलेक्ट्रेट में योजना बनाओ अभियान पर आयोजित कार्यशाला में बतौर मुख्य अतिथि के रूप में बोल रहे थे।
मौके पर डीडीसी वीरेंद्र कुमार सिंह, मनरेगा लोकपाल लक्ष्मीकांत, बीएचयू के डॉ डीके रुसइया समेत जिले के बीडीओ, बीपीओ समेत ग्रामीण मौजूद थे।
सिन्हा ने सभी बीडीओ से कहा कि इस अभियान को दो माह के अंदर पूरा करना है। इसके लिए पंचायत और प्रखंड स्तर पर लोगों के बीच जागरुकता फैलाना है क्योंकि जब जनता की योजना को अगर वे खुद अपने तरीके से तैयार करेंगे तो इसका लाभ जनता को मिलेगा।
फोटो : पुष्पगीत।
hin_Deva hin_Deva awa_Deva hin_Deva hin_Deva